BOEKSTOOR | Paarl Boys' High School
Aan die begin van die skooljaar ontvang elke leerder 'n stel boeke. Elke boek het 'n unieke strepieskode wat teen leerders se naam geskandeer word.
Leerders is verantwoordelik vir die boeke wat aan hulle uitgereik word. ALLE handboeke (insluitend voorgeskrewe boeke) moet met 'n dik plastiek oorgetrek word. Leerders sal 'n boete ontvang vir elke boek wat nie met plastiek oorgetrek is nie. By die inneem van die boeke aan die einde van die jaar sal leerders verantwoordelik gehou word vir enige skade wat aan die boeke mag voorkom.
Indien dit verlore raak of sodanig beskadig word dat dit nie langer bruikbaar is nie, moet dit dadelik aan mev. Kotzé gerapporteer word. Die vervangingskoste van die boek is betaalbaar, waarna 'n nuwe boek uitgereik word.
Daar word van leerders verwag om al hulle boeke na afloop van die eksamen in November in te lewer. Indien die boeke verlore geraak het, sal 'n rekening uitgereik word wat betaalbaar is voordat die leerder sy handboeke in die nuwe jaar ontvang.
Die boekstoor is deur die loop van die jaar tydens registerperiode oop. Vir enige navrae of probleme kan leerders met me Kotzé gaan gesels.